Besluit om duisende by myn af te lê wyd veroordeel | Maroela Media
Besluit om duisende by myn af te lê wyd veroordeel
Gwede Mantashe, minister van minerale hulpbronne, het Donderdag 'n beroep gedoen op Impala Platinum (Implats) om hul besluit om 13 000 werkers oor die volgende twee jaar af te lê te heroorweeg.
Hy het Implats se aksie as "roekeloos" en "gevoelloos" beskryf.
Mantashe het gesê nét 'n industrie wat nie hulle werkers as 'n waardevolle bate ag nie tree op só 'n wyse op.
Maroela Media het vroeër berig Implats het aangekondig hy gaan 13 000 mense aflê in 'n poging om dié mynmaatskappy weer winsgewend te maak.
Die vakbond Solidariteit het vandag ook gesê dat hy die nuwe norm waar mynhuise afleggings as die enigste gangbare uitweg tydens ongunstige marktoestande gebruik, ten sterkste veroordeel.
Connie Prinsloo, adjunkhoofsekretaris van die mynboubedryf by Solidariteit, meen egter dat die afleggings by Impala deel is van die nuwe normaal waar mynhuise as gevolg van die regulatoriese omgewing nie meer bereid is om vir 'n tydperk die "pyn van finansiële verliese" te verduur terwyl hulle wag dat marktoestande verbeter nie. "Buiten die afname in ekonomiese groei, het die regering se vyandigheid teenoor die mynbedryf tesame met politieke en ekonomiese onstabiliteit daartoe aanleiding gegee dat mynhuise hul risiko's onmiddellik hanteer en afleggings dus as korttermynoplossing gebruik," het Prinsloo gesê.
Solidariteit simpatiseer met elke werknemer en hul gesinne wat deur die afleggingsproses geraak word. "Dit is 'n geveg tussen die mynhuise, die regering en die globale ekonomie en ongelukkig word die werknemers dikwels in die spervuur vasgevang. Nou dra hulle die swaarste aan die gevolge van die oorlog tussen daardie drie partye," het Prinsloo saamgevat.
Pap band lei tot kapers se ondergang
Die unies moet maar verantwoordelikheid hier aanvaar. Enige maatskappy se hoofdoel is om geld te maak, maar met al die stakings en loonverhogings, en dan ook die swak ekonomie, gaan dit broekskeur, en maak talle goudmyne ook toe. GEE een van die myne aan die unie om te behartig, dan moet jy sien wat gebeur
Het die mynwerkers nie n tyd gelede gestaak en gestaak en ge " demand" nie? Wat jy saai sal jy maai.
Die werkers verbonde aan amcu en num is verantwoordelik hiervoor want hulle "demands" waarmee hulle die myne gyselaars hou het hulle ingehaal.
So the chickens come home to roost…
Dit maak 100% sin. Die RSA gaan van nou af vinnig sink en die seebodem tref. Ek persoonlik sien geen oplossing veral as jy na die rigting kyk wat die regering nou ingevaar het nie. Almal wat die land se ondergang bewerkstellig het staan nou in die ry om te aas wat oor is. Soos die ou mense altyd gesê het, as jy nie wil hoor nie moet jy maar voel.